b'\n_START_ARTICLE_\nSteroidai\n_START_PARAGRAPH_\nSteroidai \xe2\x80\x93 augalin\xc4\x97s ir gyv\xc5\xabnin\xc4\x97s kilm\xc4\x97s organini\xc5\xb3 jungini\xc5\xb3 grup\xc4\x97._NEWLINE_Steroidai sudaryti i\xc5\xa1 keturi\xc5\xb3 susijungusi\xc5\xb3 anglies atom\xc5\xb3 \xc5\xbeied\xc5\xb3, besiskirian\xc4\x8di\xc5\xb3 vienas nuo kito funkcin\xc4\x97mis grup\xc4\x97mis (pvz., testosteronas, cholesterolis). J\xc5\xb3 strukt\xc5\xabra \xc5\xa1iek tiek skiriasi nuo triglicerid\xc5\xb3. Steroid\xc5\xb3 randama augaluose, m\xc4\x97soje, taip pat - gaminasi \xc5\xbemogaus organizme. Augalai turi nedaug steroid\xc5\xb3, bet jie nelabai gerai pasisavinami ir manoma, kad jie blokuoja cholesterolio pasisavinim\xc4\x85. Cholesterolis atlieka l\xc4\x85steli\xc5\xb3 membran\xc5\xb3 strukt\xc5\xabrizavimo vaidmen\xc4\xaf, o steroidiniai hormonai perduoda \xc4\xafvairius signalus organizmo viduje, d\xc4\x97l savo hidrofobin\xc4\x97s (tirpdami riebaluose, tai yra - ir membranose) prigimties lengvai patekdami \xc4\xaf visas l\xc4\x85steles.'